જન્મથી જ શારીરિક અક્ષમતા હોય એવા લોકોમાં પોતાની નાની-મોટી અક્ષમતાઓનો સ્વીકાર કરવાની હામ પણ ક્યાંકથી આવી જ પડે છે. અઘરું પડે છે એવા લોકોને જેમને કુદરતે જન્મ તો નૉર્મલ આપ્યો હતો, પણ કોઈ રોગ કે અકસ્માતને કારણે શારીરિક અક્ષમતાનો સામનો કરવો પડે. જે લોકો ભગવાને આપેલી આ મુસીબતને ચૅલેન્જ તરીકે ઉપાડી લે છે તેઓ કસોટીમાંથી પાર ઊતરી જાય છે. ઉત્તર-પૂર્વ ચીનના ચૅન્ગચુન શહેરના બહુ ઓછું ભણેલા લી શુઍન્ગ નામના ૩૯ વર્ષના યુવાને પણ જાણે ભગવાને આપેલી ચૅલેન્જ ઉપાડી લેવાનું બીડું ઝડપી લીધું હતું.